NaiveNeuron/SloPal huggingface dataset:
Tomčo, Štefan, poslanec NR SR (2011-05-17):
... ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov. Prezident Slovenskej republiky podľa čl. 102 ods. 1 písm. o) Ústavy Slovenskej republiky rozhodnutím z 21. apríla 2011 č. 1379-2011-BA vrátil predmetný zákon na opätovné prerokovanie Národnej rade Slovenskej republiky. Uviedol dôvody a v časti III navrhol, aby Národná rada Slovenskej republiky pri opätovnom prerokovaní zákona schválila zákon s pripomienkami, ktoré máte a máme v tlači 330. Výbory prerokovali vrátený zákon v lehote určenej rozhodnutím predsedu Národnej rady Slovenskej republiky. Ústavnoprávny výbor Národnej rady Slovenskej republiky uznesením č. 180 zo 4. mája 2011 prerokoval pripomienky uvedené v časti III rozhodnutia prezidenta Slovenskej republiky z 21. apríla 2011 a odporučil Národnej rade Slovenskej republiky zákon z 5. apríla 2011, ktorým sa mení a dopĺňa zákon Národnej rady Slovenskej republiky č. 253/1994 Z. z., schváliť v znení uvedených pripomienok. Výbor Národnej rady Slovenskej republiky pre verejnú správu a regionálny rozvoj uznesením č. 76 z 10. mája 2011 prerokoval pripomienky uvedené v časti III rozhodnutia prezidenta Slovenskej republiky z 21. apríla 2011 č. 1379-2011-BA a odporučil Národnej rade Slovenskej republiky zákon z 5. apríla 2011, ktorým sa mení a dopĺňa zákon Národnej rady Slovenskej republiky č. 253/1994 Z. z., schváliť v znení uvedených pripomienok. Poslanci Národnej rady Slovenskej republiky, ktorí nie sú členmi výborov, ktorým bol zákon pridelený, neoznámili v určenej lehote gestorskému výboru žiadne stanovisko k predmetnému zákonu. Gestorský výbor na základe stanovísk poslancov členov výboru odporúča Národnej rade Slovenskej republiky v nadväznosti na pripomienky uvedené v časti III rozhodnutia prezidenta Slovenskej republiky schváliť zákon s pripomienkami uvedenými v tejto správe. O pripomienkach prezidenta republiky navrhuje gestorský výbor hlasovať o bodoch 1 až 4 spoločne s odporúčaním gestorského výboru schváliť. Spoločná správa výborov Národnej rady Slovenskej republiky o prerokovaní zákona z 5. apríla 2011 č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky, bola schválená uznesením Výboru Národnej rady Slovenskej republiky pre verejnú správu a regionálny rozvoj dňa 10. mája 2011 pod číslom 76. Ďakujem, pán predseda, otvorte rozpravu.
J. Tkáčová, poslankyňa: (2008-11-26):
Veľmi často používate vy a všetci obhajcovia dotácií argumenty o nerovnakej podpore, ale tieto argumenty nie sú namieste, nakoľko náklady starej európskej pätnástky a v nových členských štátoch sú nerovnaké. Ide hlavne o náklady na tri hlavné výrobné faktory, a to na pracovnú silu, výrobné prostriedky a kapitál, to znamená na mzdy, na nájomné za pôdu a na budovy a na náklady, ktorými sú platené úroky z úverov. A tieto tri základné náklady na Slovensku sú zhruba o 12 % nižšie, ako je priemer v európskej dvadsaťpäťke. Hovorili ste veľa, takmer polovicu vystúpenia o bývalých vládach, ale myslím si, že je čas začať hovoriť o vláde vašej. Vládnete tretí rok, a tak mi skúste povedať, čo ste vy a vaši traja ministri, ktorí sa ani poriadne na rezorte nestihli ohriať, čo ste urobili pre tento rezort? Áno, povedali ste, že slovenské poľnohospodárstvo a rakúske poľnohospodárstvo delí Dunaj. Áno, ale delí ich aj 40 rokov spoločného kolektivistického gazdovania, počas ktorého sa stratil vzťah k pôde, vzťah k remeslu a dôsledky toho cítime ešte aj dnes napríklad vo zvyšujúcej sa vekovej štruktúre... (Prerušenie vystúpenia časomierou.)
Suja, Miroslav, poslanec NR SR (2023-02-07):
Ďakujem za slovo, pán predsedajúci. Vážení koaliční poslanci, vážený pán minister, pred voľbami viacerí z vás ste sa vyjadrovali, že nebudete rušiť žiadne sociálne balíčky. K tým sa nejdem teraz vracať, k dôchodkom ani k podobným návrhom. Budem hovoriť len o tých obedoch zadarmo. Doslovne ste hovorili, že nebudete rušiť ani obedy zadarmo. Aké bolo naše prekvapenie, teraz hovorím ako rodiča a rodičov, s ktorými som sa stretával, keď hneď po voľbách ste ich zrušili. Ste zrušili obedy zadarmo pre deti. Vyhovárať sa na SaS-ku je čisto farizejské. SaS-ku nemusím, ale musím niečo povedať. Tak ako hovorili na začiatku, hovoria aj teraz a klobúk dole, že nezmenili názor. Vy ste mali právo veta a vôbec sme o tomto zákone o zrušení obedov pre deti nemuseli hlasovať v parlamente. Každá z koaličných strán mala právo veta. SaS-ka ho využívala. Každá koaličná strana ho využívala. Tak sa preto pýtam teraz predkladateľov alebo pána ministra, prečo ste nevyužili právo veta a vôbec sa nemuseli obedy zadarmo rušiť. Podľa mňa toto bola chyba. Lebo teraz v súčasnosti sa to berie ako súčasť politického boja či chcete, alebo nie. Aj napriek tomu, že sa takto berie, tento pozmeňujúci návrh podporíme. Ako som povedal predkladateľke, teraz verejne vyhlasujem v rozprave, áno, tento zákon podporíme. Ide o 450-tisíc detí. A je mi úplne jedno, je mi nie úplne jedno aj nám poslancom z hnutia REPUBLIKA, kto tento zákon predkladá. Je nám to úplne jedno. Nás len mrzí to, že sa vôbec nemal rušiť. Viete, 450-tisíc detí tri roky nemohlo mať tieto obedy zadarmo. A to je, vážení koaliční poslanci, vaša chyba. Vaša chyba, lebo pred voľbami ste hovorili, že ho rušiť nebudete. Potom ste nevyužili právo veta a teraz sa vyhovárate na SaS-ku. A keď sa už vyhovárate na SaS-ku, keby to bola hneď aj pravda, vážení predkladatelia, tak sa pýtam. Päť mesiacov tu SaS-ka nie je v tejto koalícii vašej. Päť mesiacov tam SaS-ka nie je, tak prečo tých 450-tisíc detí nemá päť mesiacov už tie obedy zadarmo?! Tak znova to sa podsúva otázka od ľudí, je to len čisto populistické pred voľbami? Ja si myslím, že predkladateľka nie, lebo táto tento postoj zastáva roky. Ale u vás ostatných sa pýtam. Prečo ste nemali, nedali, právo veta nevyužili. A zrazu päť mesiacov vám to nevadí, SaS-ka tu nebola a teraz prichádzate. Ja neviem, možno teraz kvôli tomu, že sme zistili, že aké máme preferencie, kolegovia, kolegyne, tak za to? Neviem. To už nahám na voličov, na ľudí, nech si to vyhodnotia, ako chcú. Každopádne tento pozmeňovací návrh je dobrý a podporíme ho. Samozrejme, musím povedať aj to bé ešte raz, vôbec tu nemal byť, lebo ste to vôbec nemali zrušiť.
Zmajkovičová, Renáta, podpredsedníčka NR SR (2012-08-08):
Ďakujem, pán minister. Chce zaujať stanovisko k rozprave spravodajca? Nie. Ďakujem. Kolegyne, kolegovia, je 18,23 hod., vyhlasujem prestávku a potom pristúpime k hlasovaniu. Povedala som 18,23. (Prestávka.) (Po prestávke.)
Zmajkovičová, Renáta, podpredsedníčka NR SR (2013-12-17):
Nech sa páči, teraz dávam slovo pánovi poslancovi Uhliarikovi.
Hrnčiar, Andrej, podpredseda NR SR (2019-05-14):
Prosím, prezentujme sa a hlasujme. (Hlasovanie) Prítomných 143, za 139, proti 2, zdržali sa 2. Konštatujem, že sme schválili výbory. Pristúpime k hlasovaniu o bode 53 programu. Je to prvé čítanie o návrhu poslancov Bugára, Bastrnáka, Jakaba, Balódiho na vydanie zákona o príspevku za zásluhy v športovej oblasti (tlač 1371). Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Dušanovi Galisovi, aby hlasovanie uviedol. (Hlasovanie o návrhu poslancov Národnej rady Slovenskej republiky Bélu Bugára, Tibora Bastrnáka, Eleméra Jakaba a Ladislava Balódiho na vydanie zákona o príspevku za zásluhy v športovej oblasti , tlač 1371.)
T. Cabaj, podpredseda NR SR: (2010-03-10):
Otváram rozpravu. Konštatujem, že písomne sa do rozpravy prihlásil pán poslanec Zsolt Simon. Nech sa páči, pán poslanec, máte slovo. Po jeho vystúpení bude priestor na prihlásenie sa do rozpravy ústne.
B. Bugár, podpredseda NR SR: (2004-06-25):
(Hlasovanie.) Prítomných je 122 poslancov, za návrh 122. Tieto body zo spoločnej správy sme schválili. Nech sa páči bod 12.
Šimečka, Michal, podpredseda NR SR (2023-11-15):
Pán poslanec, ospravedlňujem sa, budete môcť svoje vystúpenie dokončiť po prestávke, ktorá teraz bude na rokovanie poslaneckého grémia. Ďakujem veľmi pekne.
Hudacký, Ján, poslanec NR SR (2014-06-10):
Ďakujem pekne za vaše reakcie. No, v podstate sme sa zhodli, že tá situácia je vážna, že je to treba riešiť. Ja určite vítam, už ako som povedal, aj reakciu pána ministra Boreca, pretože potešilo ma, že tá filozofia, ktorú sme predložili, návrhu tohto zákona je prijateľná. Určite, že je treba na nej popracovať. Ešte čo sa týka, áno, tí podnikatelia, malí živnostníci, viete, tá situácia na tomto trhu je zlá. Oni napriek tomu, že možnože dostanú zaplatené až po niekoľkých mesiacoch, možnože skutočne medzitým si musia požičať ďalšie peniaze a platiť úroky, ale ak nemajú ďalšiu možnosť, tak využijú opäť tú zákazku od toho istého, ktorý mu nezaplatil, a opäť sa dostávajú do toho bludného kruhu. Ale my sa musíme očistiť od takýchto podnikateľov. A ja si myslím, že tento návrh zákona aj napriek tomu, že je trochu radikálny, ja si myslím, že je treba, aby sme konečne presadili, aby sme ukázali, že tu obstoja iba takéto firmy, ktoré konajú seriózne a v prospech ľudí a v prospech rozvoja podnikania na Slovensku a, samozrejme, zamestnanosti a vyššej životnej úrovne. Takže ďakujem pekne.
J. Čech, poslanec: (2008-03-26):
Podľa § 94 ods. 2 zákona o rokovacom poriadku možno podávať návrhy, ktoré predložený návrh zákona rozširuje len vtedy, ak s tým navrhovateľ vyjadrí súhlas najneskôr pred hlasovaním. Predkladatelia vyjadrili svoj nesúhlas s hlasovaním o týchto pozmeňujúcich návrhoch.
Kollár, Boris, poslanec NR SR (2016-04-26):
Ďakujem za slovo. Pani ministerka, len taká drobná poznámka, v úvode spomenuli ste, že vo vládnej koalícii ste v menšine. Bohužiaľ, už ma predbehol pán poslanec Alan Suchánek. Chcel som povedať to isté. Sťažujete sa, že to nemôžete všetko presadiť, ste v menšine a tak ďalej, ale musím znova podotknúť to isté, čo pán kolega Suchánek, že váš pán predseda sám sa hrdo pýšil pred médiami, že sa mu podarilo až na 90 % všetko presadiť. Áno? Tak asi vy ste sa ocitli v tých 10 %, čo mi je strašne ľúto. Asi ste, potom mám ešte ďalšiu vec. Druhá časť je to, samozrejme, smeruje k programovému vyhláseniu vlády, k časti transparentnosti boja proti korupcii a klientelizmu, o ktorej tak krásne rečníte. Preto sa vás osobne pýtam, prečo ste zhodila zo stola návrh komory exekútorov, aby boli jednotlivé prípady prideľované elektronicky? Toto je vážna vec a stalo sa to v polovici apríla, bolo 20. výročie exekútorskej komory spojené s konferenciou v Sheratone, kde sa to opäť dohadovalo, kde sa exekútori zhodli na tom, na tomto postupe a spôsobe prideľovania. A keď vám to predostreli na posúdenie, vyjadrili ste sa, že v žiadnom prípade to nepovolíte. Viete, toto práve by znamenalo zastavenie klientelizmu, korupcie a ja mám po tomto pocit, že sa o tej snahe potlačiť korupciu len hovorí a že táto vláda to vôbec nemyslí vážne.
Laššáková, Jana, podpredsedníčka NR SR (2014-07-11):
Nech sa páči, pán poslanec Hlina, máte slovo.
Cmorej, Peter, poslanec NR SR (2021-11-11):
Však dojdi. Nerozumiem. (Reakcie z pléna.)
Žitňanská, Jana, poslankyňa NR SR (2021-07-23):
Ďakujem pekne. V mene štyroch poslaneckých klubov – OĽANO, SME RODINA, SaS a ZA ĽUDÍ – žiadam termínovanie prerokovania bodu 8 programu, tlač 554, zákon č. 177/2018 Z. z. na osemnástu hodinu dnes.
Číž, Miroslav, podpredseda NR SR (2015-02-10):
Pani poslankyňa Gabániová.
Laššáková, Jana, podpredsedníčka NR SR (2013-10-18):
Príjemné dobré ráno, vážené panie poslankyne, páni poslanci. Otváram štvrtý rokovací deň 25. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Michal Bagačka, Jaroslav Demian, Ján Hudacký, Jozef Ježík, Ľudovít Kaník, Štefan Kuffa, Jozef Mikuš. Pokračujeme v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby, tlač 656. Pán minister spravodlivosti už zaujal miesto určené pre navrhovateľov a je tu aj pani spravodajkyňa Kučerová z ústavnoprávneho výboru. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán minister, chcete k tomu ešte niečo dodať? Nie. Záverečné slovo spravodajca si žiada? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Vládny návrh zákona je uverejnený ako tlač 657. Správa výboru má tlač 657a. Pán minister, poprosím vás, aby ste vládny návrh zákona uviedli a odôvodnili. Nech sa páči.
Vons, Peter, poslanec NR SR (2023-02-14):
Ďakujem za slovo. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel (tlač 1410). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, prosím, otvorte rozpravu.
M. Číž, podpredseda NR SR: (2007-03-22):
(Hlasovanie.) Prítomných 133 poslancov, za návrh 73 poslancov, proti 20 poslancov, zdržalo sa 28 poslancov, nehlasovalo 12 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
P. Paška, predseda NR SR: (2008-12-05):
(Hlasovanie.) 134 prítomných, 89 za, 14 proti, 29 sa zdržalo, 2 nehlasovali. Návrh sme pridelili výborom a určili lehoty na prerokovanie. Teraz pán predseda výboru Mamojka uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní, je to tlač 845. (Hlasovanie o vládnom návrhu zákona, ktorým sa mení a dopĺňa zákon č. 244/2002 Z. z. o rozhodcovskom konaní v znení zákona č. 521/2005 Z. z. , tlač 845.)
Danko, Andrej, podpredseda NR SR (2024-10-23):
Ďakujem, pán poslanec. Otváram rozpravu. Konštatujem, že do rozpravy som nedostal žiadnu písomnú prihlášku, preto sa pýtam, kto sa chce prihlásiť do rozpravy ústne. Ak nie, uzatváram možnosť prihlásenia a vyhlasujem rozpravu za skončenú. Chce sa k rozprave vyjadriť navrhovateľ? Nie? Žiada si záverečné slovo ešte pán spoločný spravodajca, ale žiadam ho, ak nie, o oznámenie termínu hlasovania. (Reakcia spravodajcu.) Sedemnásta hodina dnes. Prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 359/2000 Z. z. o Slovenskej komore výcvikových zariadení autoškôl a o zmene Národnej rady republiky č. 315/1996 o premávke na pozemných komunikáciách v znení neskorších predpisov. Vládny návrh zákona má parlamentnú tlač 378, spoločná správa výborov je 378a. Opäť vás prosím, pán minister Ráž, o odôvodnenie vládneho návrhu zákona. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 359/2000 Z. z. o Slovenskej komore výcvikových zariadení autoškôl a o zmene zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov , tlač 378.)
Kolesík, Andrej, poslanec NR SR (2012-07-26):
Ďakujem, pán predseda. V rozprave nevystúpil žiaden poslanec, a teda nebol podaný žiaden návrh. Prosím vás, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Beblavý, Miroslav, poslanec NR SR (2015-05-27):
Ďakujem pekne. Ak som pochopil správne, vlastne faktické poznámky oboch pánov boli určené viac pánovi guvernérovi ako mne, takže nebudem sa pokúšať na ne odpovedať. Tie otázky, ktoré položil pán Jurzyca, sú podľa mňa relevantné veľmi. Ja osobne sa priznám, že skôr som dúfal, že, alebo teda chcel som o nich diskutovať v tej časti v ďalšom bode, ktorý sa venuje finančnému sektoru, ale keďže si myslím, že máme tu už guvernéra na obidvoch bodoch, je to asi skôr na ňom, že v ktorej tej časti o tom bude hovoriť. A pokiaľ ide o euro a cenovú stabilitu. Ja by som možno doplnil len to, že aj mňa by zaujímalo stanovisko Národnej banky Slovenska v tom, že aké sú s odstupom možno šiestich, piatich, šiestich rokov náklady a prínosy menovej únie pre Slovensko v porovnaní so susednými štátmi, lebo vidíme naozaj to, že aj v tej prvotnej kríze a niekedy aj dnes tieto štáty viac mohli používať menovú politiku na oslabenie svojej meny, čo má, čo oslabuje síce v niečom domácu kúpnu silu voči zahraničiu, ale zároveň to posilňuje exportnú schopnosť a znižuje to niektoré typy, niektoré typy cien. My tým, že sa, participujeme na, zjednodušene povedané, tvrdšej mene, tak to má aj svoje výhody, aj nevýhody. A moja otázka možno je, že či Národná banka nejakým spôsobom aj dlhodobo toto sleduje alebo už to považuje za natoľko vyriešenú otázku, že nemá zmysel sa k nej vracať.
Novotný, Viliam, poslanec NR SR (2014-11-09):
Ja len tri poznámky k vystúpeniu pána ministra Maďariča. Tá prvá je, že pán minister hovoril o tom, ako strana SMER upratovala chaos po Radičovej vláde. No viete, pán minister, my by sme rovnako mohli povedať, že sme upratovali po prvej Ficovej vláde a bolo naozaj čo, pretože vy ste vraj čelili hospodárskej kríze, ale viem, že ste minister kultúry, ale hospodárskej kríze ste čelili tak, že ste si ju nevšímali. V rokoch 2009 – 2010 váš premiér dokonca tvrdil, že nie je hospodárska kríza, že nás sa to ani veľmi nedotkne. Výsledok je, že sme zdedili schodok verejných financií 8 % HDP, a odovzdali sme vám to po necelých 2 rokoch s 3,5-percentným schodkom HDP. Prosím, skontrolujte to u pána ministra financií. A moja druhá poznámka je, že veľmi pekné predsavzatie ministra vlády Roberta Fica, že táto vláda by chcela, povedali ste, krajinu v dvetisícšestnástom odovzdať v lepšom stave. Chcem vás informovať. pán minister kultúry, že zdravotníctvo v roku 2016 neodovzdáte v lepšom stave, ale v omnoho horšom stave, ako ste ho v dvetisícdvanástom preberali. Zásadné projekty, ako systém platba za diagnózu alebo elektronické zdravotníctvo, ste presunuli na termín po parlamentných voľbách, a to, s čím sa spája vaše pôsobenie v rezorte zdravotníctva, sú len sny a túžby, ako nová nemocnica, jedna zdravotná poisťovňa, a potom neuveriteľné kauzy, ako 5-dňový výpadok vrtuľníkovej záchrannej služby alebo nákup predraženého cétečka v piešťanskej nemocnici alebo vážne podozrenia z organizovaného systematického tunelovania verejných zdrojov v zdravotníctve. A na záver chcem povedať ako lekár, že aj mne je vždy ľúto, keď sa choroba a smrť využívajú v politickom boji. Naozaj je mi to ľúto.
Danko, Andrej, predseda NR SR (2020-02-26):
Vážené panie poslankyne, vážení páni poslanci, poprosím o kľud v rokovacej sále. Na úvod prosím o privítanie žiakov školy Komenského na ulici Hubeného v Bratislave. Pozdravujeme vás. (Potlesk.) Vážené panie poslankyne, vážení páni poslanci, otváram šiesty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali podpredseda Národnej rady Andrej Hrnčiar, poslanci Baláž, Burian, Macháčková, Panáček, Špánik, Vörös. O ospravedlnenie neúčasti z dôvodu PN požiadal Jozef Buček. Chcem vás informovať, že vláda dnes na svojom rokovaní rozhodla o späťvzatí návrhu na skrátené legislatívne konanie o vládnom návrhu zákona, ktorým sa zrušuje zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 1838), a vládneho návrhu zákona, ktorým sa zrušuje zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 1839), a prijala k nemu uznesenie č. 88. Pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa (tlač 1840). Dávam slovo členovi výboru pre sociálne veci poslancovi Erikovi Tomášovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 1840.)
B. Bugár, podpredseda NR SR: (2006-04-20):
Štvrtú otázku položil pán poslanec Dušan Jarjabek ministrovi kultúry Slovenskej republiky Rudolfovi Chmelovi. Pán minister Chmel tu nie je, takže na jeho miesto sa postaví momentálne pán minister zahraničných vecí Kukan a bude odpovedať na otázku: „Pán minister, rozhodne o riaditeľovi SND skôr štylistická úroveň projektu alebo formálna dokonalosť – teda úprava, väzba a podobne?“ Nech sa páči.
Pellegrini, Peter, doterajší predseda NR SR (2016-03-23):
Vážené kolegyne, kolegovia, budeme pokračovať v rokovaní; poprosím o kľud v rokovacej sále; ôsmym bodom programu, ktorým je návrh Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky zvolených vo voľbách 5. marca 2016 a informácia o nastúpení náhradníkov na neuplatňované a zaniknuté mandáty poslancov. Podľa čl. 76 Ústavy Slovenskej republiky a § 8 ods. 2 zákona o rokovacom poriadku na návrh mandátového a imunitného výboru platnosť voľby poslancov overuje Národná rada. Prosím teraz pána predsedu mandátového a imunitného výboru pána poslanca Richarda Rašiho, aby podal Národnej rade správu o preskúmavaní osvedčení o zvolení za poslancov a návrh na rozhodnutie o overení platnosti voľby poslancov Národnou radou Slovenskej republiky, ako aj informáciu o nastúpení náhradníkov na neuplatňované a zaniknuté mandáty poslancov. Nech sa páči, pán predseda, máte slovo.
Laššáková, Jana, podpredsedníčka NR SR (2014-07-10):
Na vystúpenie pána podpredsedu je osem faktických poznámok. Hlásia sa do nich páni poslanci Huba, Viskupič, Chren, Martvoň, Kvasnička, Hlina, Hudacký, Brocka, Kufffa. Kto je posledný, prosím vás, prihlásený do faktických? To znamená, jedenásť by ich malo byť prihlásených do faktických, ale pán poslanec Poliačik je prihlásený do rozpravy. Arpád Érsek je posledný prihlásený do faktických. Končím možnosť prihlásiť sa s faktickými poznámkami. (Reakcia z pléna.) Pán poslanec Arpád Érsek, chcete mať faktickú? (Reakcia z pléna.) Stlačte si trojku, lebo máte procedurálny návrh. (Reakcia z pléna.) Nemá ho aj. Nech sa páči, pán poslanec Huba.
Kadúc, Miroslav, poslanec NR SR (2015-03-18):
Ďakujem pekne, pani predsedajúca. Vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálnoprávnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor a výbor pre hospodárske záležitosti. Ako gestorský výbor navrhol ústavnoprávny výbor s tým, aby výbory prerokovali návrh zákona do 30. apríla 2015 a gestorský výbor do 4. mája 2015. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Duchoň, Daniel, poslanec NR SR (2014-09-24):
Vážený pán predseda, v rozprave vystúpili traja poslanci, pán poslanec Kollár, Mikloško a Mikloš, pričom boli podané dva pozmeňujúce návrhy. Vážený pán predseda, dajte, prosím, hlasovať o pozmeňujúcom návrhu pána poslanca Ivana Mikloša.
Liba, Peter, poslanec NR SR (2023-03-22):
Ďakujem pekne. Vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil ako spravodajcu k vládnemu návrhu zákona o transformácii Technického skúšobného ústavu Piešťany, štátny podnik na akciovú spoločnosť a o doplnení zákona č. 111/1990 Z. z. o štátnom podniku v znení neskorších predpisov, tlač 1469. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla o tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 26. apríla 2023 a v gestorskom výbore do 28. apríla 2023. Pán predsedajúci, otvorte, prosím, všeobecnú rozpravu.
Zmajkovičová, Renáta, podpredsedníčka NR SR (2012-12-07):
Pán poslanec Fecko.
Číž, Miroslav, podpredseda NR SR (2015-01-28):
Pán poslanec, predsa len trošku, poprosím, máme vrátený zákon prezidentom, ak by ste skúsili sa skoncentrovať podľa programu naň.
Kočiš, Eduard, poslanec NR SR (2021-05-12):
Vďaka za slovo. Pani kolegyňa, súhlasím, že musíme hľadať kompromis, ale vždy musíme podporovať domácich, lokálnych producentov a prvovýrobcov. To je jednoducho holý fakt. Takto macošsky sa nespráva asi ani žiadna krajina v Európskej únii, ako sa správa Slovensko k svojim prvovýrobcom a prvoproducentom. Keď si pozrieme tabuľky, ktoré sú zverejňované v popredných štatistických časopisoch, tak prvovýrobcovia v zahraničí, západná Európa, tak tí sa majú ako v raji. Takže ja stále nechápem a stále nerozumiem, že na Slovensku budeme rozprávať, že nemôžme podporovať slovenských prvovýrobcov na úkor zahraničných, pretože európska legislatíva to neumožňuje, európska legislatíva to zakazuje, ale v zahraničí sa to deje. Tam je holý fakt. Tam keď pôjdete do supermarketu alebo drobného obchodíka, je tam 90 % potravín z danej domovskej krajiny a 10 % je dovoz. Tak ja nerozumiem, že tou cenou dokáže domáci prvovýrobca, prvoproducent prebiť zahraničných dovozcov, a na Slovensku sa to nedá. Neexistuje, aby sme kvalitné maslo, ktoré tuná kupujeme za 1,5 eur, keď je v akcii, naozaj kvalitné slovenské, nedokázali mať na trhu ako kvalitný prvovýrobok, ale kdesi, blud, z Francúzska tuná dovážame v akcii za 99 centov. Ja sa chcem spýtať, môže tam byť deklarované, že je tam 82 % tuku, ale akého tuku v skutočnosti? To jednoducho nie je reálne. Kolega Suja tu správne spomínal mlieko. Áno, tučnota mlieka sa tiež asi meria v západných krajinách ináč ako na Slovensku, pretože si nedokážem predstaviť, aby mliekareň z Hriňovej alebo mliekareň Sabi v Sabinove nedokázala byť konkurencieschopná francúzskym mliekarňam. To je podľa mňa blud.
Kamenický, Ladislav, poslanec NR SR (2013-09-18):
Ďakujem. Ja zopár poznámok. Myslím, že sa tu bude viacero vecí opakovať, takže postupne. V podstate, samozrejme, že pán Štefanec nespomenul aj vplyv externého prostredia. Viem, že budete stále hovoriť, že my sa stále vyhovárame. Nie je to tak, skutočne ekonomická situácia v eurozóne nie je jednoduchá. A myslím, že sa dosť tešíte, že ono tá situácia, riešiť tú situáciu nie je vôbec jednoduché. To je prvá poznámka. Vyriešiť, bavíme sa o cenách plynu, chceme kontrolovať cenu plynu. Povedzme si otvorene, inflácia v októbri 2012 bola 3,9 %, vy to viete, v auguste 2013 1,4 percenta. To vyjadruje nejaký cenový nárast, čiže naša politika vedie k tomu, že veci nedražia, že ľudia v podstate, v určitom zmysle nezaplatia v konečnom dôsledku viac. A snažíme sa to riešiť aj pri tom plyne. Akonáhle stúpnu ceny plynu, tak ľudia to pocítia na svojich peňaženkách. No, príde im zaplatiť šek a zbadajú, že, aha, ideme riešiť stratu SPP tým, že zdražieme cenu plynu? To je automaticky najjednoduchšie riešenie. My to tak nerobíme. My robíme to riešenie trošku komplikovanejším spôsobom. Druhá vec je riešenie dlhu. Samozrejme, my dodržiavame, tak jak ste spomenuli, Pakt stability a rastu, čiže tie kritériá, ktoré si stanovila celá eurozóna a európska, EÚ, krajiny EÚ, dodržiavame. To sa týka aj dlhu. Zadlžovanie stúpa vďaka deficitu. Povedzme si otvorene, 20 rokov tu nebol prebytkový deficit. Nedosiahli ste ho ani vy. A keď sa porovnávame v tom Svetovom ekonomickom fóre, ja som si pozrel, ako ste, ako sme „poskočili“ v tom rebríčku. Len pre vašu informáciu, za roky 2010 sme klesli o 13 miest a za roky 2011 o 9 miest. Takže to bol váš výsledok.
Hatráková, Katarína, poslankyňa NR SR (2022-11-08):
Ďakujem. Pán predsedajúci, dajte, prosím, hlasovať o jedinom pozmeňujúcom návrhu podanom v rozprave, a to pozmeňujúcom návrhu poslanca Tomáša Lehotského.
P. Hrušovský, predseda NR SR: (2004-10-20):
(Hlasovanie.) 143 prítomných, 109 za, 3 proti, 31 sa zdržalo. Návrh sme schválili.
Bugár, Béla, podpredseda NR SR (2016-09-07):
Prezentujme sa a hlasujeme. (Hlasovanie.) Prítomných 143 poslancov, za 119, proti 13, 10 sa zdržali, 1 nehlasoval. Konštatujem, že návrh uznesenia sme schválili. Budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Tretím protokolom k Všeobecnej dohode o výsadách a imunitách Rady Európy (tlač 152). Prosím teraz pána poslanca Kéryho, aby hlasovanie uviedol.
Laššáková, Jana, podpredsedníčka NR SR (2014-05-28):
Pani poslankyňa Horváthová.
Herák, Ján, poslanec NR SR (2021-05-03):
Ďakujem pekne, pán podpredsedajúci. Pán poslanec Erik Tomáš, vaše vystúpenie skutočne bolo len o urážkach, o posmievaní sa na súčasnú vládu, vravíte tu stále dookola, že Igor Matovič a súčasný premiér sú ako keby nejaké bábky, že sú len vymenené bábky, vymenené pozície, vravíte tu o tom, že 11 800 ľudí muselo, a teda aj zomrelo v konečnom dôsledku, čo nám je skutočne veľmi ľúto, ale za to môže súčasná vláda. Ako ja sa stále pýtam s veľkou pokorou, pán poslanec, kde vy berete túto aroganciu. Vám to nepríde absolútne ľúto? Vy sa tu ešte smejete, tu sa tvárite maximálne sarkasticky a viníte nás, že my môžeme za to, že 11 800 ľudí, za 11 800 ľudí, ktorí, bohužiaľ, áno, museli zomrieť. Aj nám je to ľúto. My nie sme ovce, my nie sme bez charakteru. Nerozumiem absolútne vášmu správaniu, pán, a vy ste ešte dokonca členom výboru pre sociálne veci. Skutočne, pri všetkej úcte, pán poslanec, ste síce úžasný komunikátor, ale hanba vám. Poďme ale ďalej. Vravite, vravíte tu o netransparentnosti výberu okresných úradov. Vy ste boli na, na, na tých výberoch? Vy ste tam sedeli fyzicky? Vy ste naozaj videli celý ten proces, na základe čoho my vyberáme? Však sa pozrite do vašich radov, ako vaše úrady fungovali, pán poslanec. Ale ja sa dotknem hlavne tých sociálnych vecí, o ktorých ste sa tu zmienili niekoľkokrát. Vravíte, že obedy zadarmo už nie sú, resp. že 450 ľudí o ne prišlo, 13. dôchodky, minimálna mzda, rómska otázka a tak ďalej a tak ďalej. Tak poďme teda postupne, aby som to stihol. Rómsku otázku ste riešili len výlučne ako politickú tému. Nemocnice, mohli ste pokojne za vašich 12 rokov postaviť nové, neurobili ste to. Tak sa netvárte, pán poslanec, že vám skutočne išlo o záujem ľudí. Čistý, čistý populizmus z vašej strany. Asi toľko.
J. Paška, poslanec: (2007-11-30):
Na druhej strane si ale treba uvedomiť, že finančné prostriedky, ktoré idú z Európskej únie, sú smerované do konkrétnych projektov a tie môžu pomôcť nielen v regionálnom školstve, ale aj inde pri vybavení a zariadení školských zariadení. Takže istý nárast finančných prostriedkov, ktorý vnáša do školstva a do vzdelávania Európska únia, pomáha v súčasnosti rozvoju školstva a zrejme preto štát trocha šetrí so svojimi prostriedkami v tejto oblasti. A ďalej si treba uvedomiť, že  regionálne   školstvo   je   už viac-menej pod správou regiónov a tam sú ďalšie možnosti dofinancovania vzdelávacích projektov a programov pre regionálne školstvo. Takže, keď budeme prechádzať na viaczdrojové financovanie najmä v regiónoch, treba očakávať, že aj obce, mestá, regióny, kraje sa budú zapájať do financovania, pretože budú podporovať špecializáciu a rozvoj svojich vzdelávacích zariadení. Takže z hľadiska politiky, samozrejme, aj štát by mohol urobiť viacej, ale myslím, že je namieste uvažovať aj o tom, čo urobia pre rozvoj školstva jednotlivé obce, mestá a regióny. Ďakujem.
Kollár, Boris, predseda NR SR (2022-02-15):
Ďakujem. Konštatujem, že Národná rada nezvolila ani jedného z navrhnutých kandidátov. Keďže člen rady nebol zvolený, vykoná sa náhradná nová voľba. Teraz vás prosím o oznámenie výsledkov hlasovania o návrhu na voľbu členov Rady Slovenského pozemkového fondu navrhnutých výborom. (Výsledky verejného hlasovania o návrhu Výboru Národnej rady Slovenskej republiky pre pôdohospodárstvo a životné prostredie na odvolanie a voľbu členov Rady Slovenského pozemkového fondu , tlač 889)
Sárközy, Irén, poslankyňa NR SR (2018-10-23):
Pán predsedajúci, teraz budeme hlasovať o bode 5, ktorý má odporúčanie gestorského výboru schváliť. Dovoľujem si však upozorniť, že v rozprave bol podaný pozmeňujúci návrh, ktorý rieši danú problematiku komplexnejšie.
Goga, Pavol, poslanec NR SR (2017-06-14):
Ďakujem za slovo. Vážený pán podpredseda, dámy a páni, dovoľte mi, aby som podal spoločnú správu k predmetnému návrhu zákona pána Petráka, Smolíkovej a Vörösa. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením zo 16. mája 2017 č. 631 sa uzniesla prerokovať predmetný návrh zákona a v druhom čítaní ho prideliť týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov Národnej rady Slovenskej republiky pána Petráka, Smolíkovej, Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 524) zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 229 zo 6. júna 2017 odporúča návrh zákona schváliť. Výbor Národnej rady Slovenskej republiky pre vzdelávanie, vedu, mládež a šport v uznesení č. 91 zo 7. júna 2017 odporúča návrh zákona schváliť so zmenou uvedenou v časti IV spoločnej správy. Gestorský výbor odporúča Národnej rade Slovenskej republiky hlasovať o uvedenej zmene s odporúčaním ju schváliť. Gestorský výbor na základe stanovísk výborov vyjadrených v ich uzneseniach uvedených v časti III tejto spoločnej správy odporúča predmetný návrh zákona schváliť v znení pozmeňujúceho návrhu uvedeného v tejto správe. Predmetná spoločná správa výborov Národnej rady Slovenskej republiky o výsledku prerokovania tohto návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) z 13. júna 2017 pod číslom 98. Týmto uznesením ma zároveň výbor poveril, aby som na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán podpredseda, skončil som.
Číž, Miroslav, podpredseda NR SR (2015-10-02):
Ďakujem, pán spravodajca, otváram rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Neregistrujem žiadneho pána poslanca. Tak vyhlasujem všeobecnú rozpravu za skončenú. (Reakcie z pléna.) Vy ste sa hlásil do rozpravy? Na vás som sa práve nepozrel, takže máte slovo. Však, ale môžete mať aj záverečné slovo. Nie? A môžete. Takže ostáva v platnosti uzavretie rozpravy. Pán navrhovateľ chce zaujať, teda ešte, teda vysloviť svoje stanovisko k tomuto návrhu zákona v rozprave.
Figeľ, Ján, podpredseda NR SR (2013-02-13):
Ďakujem pekne. Teraz nasleduje ďalší v rozprave, a to Štefan Kuffa, nech sa páči.
Jurinová, Erika, podpredsedníčka NR SR (2014-09-19):
Pán poslanec, pán predseda výboru Blaha. (Reakcie z pléna.) Prosím vás, nevykrikujte, páni poslanci.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 132, za 131, proti nikto, nezdržal sa nikto, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Gašpar, Tibor, poslanec NR SR (2024-02-08):
Budeme hlasovať o bode 190 druhého pozmeňujúceho návrhu poslanca Galka.
Danko, Andrej, podpredseda NR SR (2024-06-20):
Ďakujem. Faktická, pán Michelko.
Laššáková, Jana, podpredsedníčka NR SR (2015-05-29):
Pán poslanec Novotný, nech sa páči.
Laurenčík, Milan, podpredseda NR SR (2021-07-01):
Ďakujem. Na vaše vystúpenie evidujem osem faktických poznámok. Končím možnosť prihlásiť sa. Ako prvý pán poslanec Miroslav Suja.
Laššáková, Jana, podpredsedníčka NR SR (2012-06-26):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, pán podpredseda vlády.
Bugár, Béla, podpredseda NR SR (2016-10-12):
Ďakujem pekne. Takže prerušujem rokovanie o tomto bode programu. A teraz budeme pokračovať druhým čítaním o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskoršieho zákona č. 359/2015 Z. z. a ktorým sa mení a dopĺňa zákon č. 359/2015 Z. z. o automatickej výmene informácií o finančných účtoch na účely správy daní , tlač 185. Pán minister, nech sa páči, máte slovo.
Žitňanská, Lucia, ministerka spravodlivosti SR (2011-09-06):
Áno, chcem reagovať, lebo tá debata je dobrá, takže chcem reagovať na pána poslanca Mamojku, pretože opäť s ním musím súhlasiť, pretože áno, je to aj o tom, že kto má kompetencie, má aj zodpovednosť. A akurát, že tu sa nám kumulujú funkcie, ktoré kde kompetencia a zodpovednosť v zásade nijako vzájomne nie sú skombinované. Pretože predseda Najvyššieho súdu má nejaké kompetencie, nejakú zodpovednosť, ktorá súvisí s riadnym chodom Najvyššieho súdu. Súdna rada má nejaké kompetencie, žiaľ, s nedoriešenou zodpovednosťou vo vzťahu k súdnictvu ako takému ako orgán legitimity súdnej moci. Tak jak ste to aj vy prečítali, pán poslanec Číž. A v skutočnosti, ak Súdna rada nie je dobre vedená dnes, tak zodpovednosť vyvodiť nevieme. Ani voči šéfovi Súdnej rady ako k šéfovi Súdnej rady, pretože tá pozícia je zafixovaná. Takže táto debata je dobrá a ja za ňu veľmi pekne ďakujem, pretože dáva šancu podľa mojej mienky, aby sme v druhom čítaní naozaj sa ešte raz dobre na tieto návrhy zákonov pozreli. Ďakujem pekne.
Janckulík, Igor, poslanec NR SR (2024-06-11):
Ďakujem pekne za slovo. Pán kolega, veľmi rozumný pozmeňujúci návrh, určite schvaľujem a bol by som rád, keby prešiel v parlamente alebo keby si ho pár minister osvojil, lebo treba povedať, že teraz nebude platiť diaľničná známka, ktorá je ročná, ale bude platiť iba 365-dňová známka. A tí ľudia, ktorí boli naučení, že mali ročnú známku, tak vedeli, že mu platí do 31. januára. Po novom bude, ako hovorím, 365-dňová, to znamená, že niekto si ju kúpi v máji, niekto v auguste atď. a väčšina týchto ľudí zabudne, že diaľničná známka mu už neplatí, takže tých zábudlivcov bude podstatne viac a takto by sme vlastne pomohli. Lebo tak ako si povedal aj v rozprave, nikto nepôjde na diaľnicu s tým, že ma nechytia, hej, lebo ten systém ho zaznamená, samozrejme, tú pokutu dostane, či chce, alebo nechce, a za to, že niekto zabudne, aby platil takú vysokú pokutu, podľa mňa toto je veľmi dobrý návrh, že vlastne sa odráta tá diaľničná známka. Takže ďakujem za predložený návrh a my ho určite podporíme.
Glváč, Martin, podpredseda NR SR (2016-10-21):
Pani poslankyňa Zemanová.
Figeľ, Ján, podpredseda NR SR (2015-12-09):
Na vystúpenie pána poslanca Madeja je jedna faktická. Nech sa páči, Helena Mezenská.
Glváč, Martin, podpredseda NR SR (2017-09-12):
Ďakujem. S faktickými poznámkami šesť poslancov, končím možnosť prihlásenia sa. Pán poslanec Mihál ako prvý.
Zmajkovičová, Renáta, podpredsedníčka NR SR (2013-11-27):
Prerušujem rokovanie o tomto bode programu. Budeme pokračovať hlasovaním. Vyhlasujem dvojminútovú prestávku. (Dvojminútová prestávka.) (Po prestávke.)
Podmanický, Ján, poslanec NR SR (2021-11-09):
Ďakujem za slovo. Ja som nereagoval na matériu toho, čo ste hovorili, lebo naozaj zákon o rokovacom poriadku hovorí to, čo ste povedali, ja som reagoval na spôsob, ktorým ste sa s pani Záborskou rozprávali. Rozprávali ste sa s ňou naozaj úplne nevhodne a ja som, pán poslanec, rád, že tón bol úplne nevhodný aj neverbálna komunikácia bola úplne nevhodná, že ste sa ospravedlnili. Ja vám za to ďakujem, bolo to správne rozhodnutie. Len nechápem potom vášmu dovetku, že za čo sa vám mám ospravedlniť ja? Za to že som vás vyzval, aby ste sa ospravedlnili a vy ste sa ospravedlnil, za to sa vám mám ja teraz ospravedlniť? Tak ak chcete, aby som sa vám ospravedlnil za to, že som vás vyzval, aby ste sa ospravedlnili a vy ste sa ospravedlnili, no tak sa vám ospravedlňujem. (Smiech v sále.)
Grendel, Gábor, podpredseda NR SR (2020-03-24):
Pán poslanec Mizík.
Doležal, Andrej, minister dopravy a výstavby SR (2021-03-18):
Ďakujem pekne, pán predsedajúci. Vážené panie poslankyne, páni poslanci, dovoľte mi z poverenia vlády Slovenskej republiky uviesť v druhom čítaní na dnešné rokovanie Národnej rady návrh zákona, ktorým sa mení a dopĺňa zákon č. 135 o pozemných komunikáciách alebo tzv. cestný zákon v znení neskorších predpisov a ktorým sa menia a dopĺňajú niektoré zákony. Účelom návrhu zákona je poskytnúť vlastníkom diaľnic, ciest a miestnych komunikácií možnosť majetkoprávne usporiadať pozemky pod pozemnými komunikáciami formou vyvlastnenia vo verejnom záujme v termíne do 31. decembra 2030. Zároveň dochádza k zadefinovaniu jednotlivých tried ciest, zadefinovaniu pojmu cestná sieť a k úpravám v súvislosti s procesom usporiadania cestnej siete. Návrhom sa ďalej upravuje názvoslovie pozemných komunikácií, nanovo sa vymedzuje cestné ochranné pásmo, ktoré už nebude viazané na dopravné značky, ale bude vznikať mimo zastavaného územia obce. Návrhom sa tiež novelizuje zákon č. 50 o územnom plánovaní a stavebnom poriadku v znení neskorších predpisov v súvislosti s oznámením začatia kolaudačného konania pri líniových stavbách a doručením kolaudačného rozhodnutia a zákon č. 145 o správnych poplatkoch v znení neskorších predpisov najmä v súvislosti s úpravou terminológie a splnomocnením správneho orgánu. Návrh zákona bol prerokovaný vo Výbore Národnej rady Slovenskej republiky pre hospodárske záležitosti a v ústavnoprávnom výbore. Vážené panie poslankyne, páni poslanci, chcel by som vás požiadať o podporu pre prijatie a schválenie predloženého vládneho návrhu. Ďakujem pekne.
Číž, Miroslav, podpredseda NR SR (2015-10-02):
Ďakujem aj ja, pani navrhovateľka. Záverečné slovo, pán spravodajca nechce zaujať stanovisko. Kolegyne, kolegovia prerušujem rokovanie o tomto bode programu. Ďalším čítaním je návrh skupiny poslancov, teda ďalším prvým čítaním je návrh skupiny poslancov Národnej rady na vydanie ústavného zákona o ochrane starobných dôchodkov, tlač 1470. Návrh na prerokovanie výborom je v rozhodnutí číslo 1753. Teraz podľa nahlásenia skupiny poslancov by mal pán poslanec Kaník uviesť tento návrh zákona, sledujem ho, nie je v sále, ani zrejme nikto z ďalších navrhovateľov tohto zákona. Takže, kolegyne, kolegovia, nebudeme rokovať o tomto bode programu a v zmysle rokovacieho poriadku sa presúva na koniec poradia návrhov, ktoré boli schválené. No teraz prvým čítaním ďalším by mal byť návrh poslanca Ľudovíta Kaníka na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov, tlač 1741. Návrh výborom: tlač 1754. Ale opäť je uvedený ako navrhovateľ, ako osoba, ktorá odôvodní tento návrh zákona, pán poslanec Kaník a rovnako teda platí predchádzajúce, nebudeme rokovať o tomto bode programu. Teraz nasleduje prvé čítanie o návrhu poslanca Daniela Lipšica na vydanie zákona, ktorým sa mení a dopĺňa zákon č. 5/2004 Z. z. o službách v zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov, parlamentná tlač číslo 1742. Návrh na pridelenie výborom je v rozhodnutí č. 1755. Máte slovo, pán poslanec, a uveďte tento návrh zákona. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1742.)